Алихъанрэ Iэминрэ я ехъулIэныгъэ
Куржым хыхьэ Гори къалэм мы махуэхэм щызэхэтащ боксымкIэ дунейпсо зэхьэзэхуэ. Абы ирихьэлIащ къэрал зэмылIэужьыгъуэ 12-м икIа спортсмени 180-рэ.
Дунейм пщIэшхуэ щызыIыгъ зэхьэзэхуэм дыщэ медалхэр къыщахьащ Къэбэрдей-Балъкъэрым боксымкIэ и школым и гъэсэн килограмм 64-рэ зи хьэлъагъхэм я гупым зыкъыщызыгъэлъагъуэ Къурмэн Алихъанрэ килограмм 69-м нэблагъэ Къущхьэ Iэминрэ.
— Ди щIалэхэм икъукIэ фIыуэ Куржым зыкъыщагъэлъэгъуащ икIи Урысейм и командэ къыхэхам и ехъулIэныгъэхэм хэлъхьэныгъэшхуэ хуащIащ, — жиIащ Къэбэрдей-Балъкъэрым боксымкIэ и къэрал тренер КIэрэф Залым.
ТЕМЫР Дисанэ.
